Blog

Un blog o diario electronic, diario digital, diario de rete, e-diario, eDiario (ex le anglese: blog, truncation de web-log = “diario de rete”) es un cyberpagina de discussion, information, o divulgation publicate periodicamente e directemente in le Tela Trans Terrestre. Illo consiste generalmente de publicationes de texto e imagines in formato stilistic de diario, sovente informal o directe a publico specific. Le publicationes son typicamente ostense in ordine chronologic inverse, assi que le plus recente appare primo, in principio de pagina. 

Ultra le lector RSS del sitos in rete, multe applicationes pro apparatos mobile como intellephonos, digilectores, e tabulares existe in rete pro esser discargate, e sequer le eDiarios tra formatos visualmente efficace, notification de publicationes, e commentos del lectores. Le autor e-diarista (in anglese: blogger o blog author) appare saepe sub pseudonymo e pote interager o non cum su publico anque tra alie medios e retes social.

Categoria:Internet